**Hajdúszoboszló Város Önkormányzata Képviselő-testületének**

**15/2020. (VI. 25.) önkormányzati rendelete**

**a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V.09.) önkormányzati rendelet módosításáról**

Hajdúszoboszló Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdésének d) pontjában kapott felhatalmazás alapján, az Alaptörvény 32. cikk (1) bekezdésének a) pontjában, valamint Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva, az önkormányzat szervezeti és működési szabályáról szóló 18/2019. (XI. 07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága véleményének kikérésével, a következőket rendeli el:

**1. §**

(1) A közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V.09.) önkormányzati rendelet (a továbbiakban: rendelet) 2. § (1) bekezdésének f) pontja helyébe a következő rendelkezés lép:

*„f) a közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendeletben szabályozott magatartási normákat megsérti”*

(2) A rendelet 2. § (1) bekezdésének j) pontja helyébe a következő rendelkezés lép:

*„j) szálláshelyet közterületen a tulajdonos Önkormányzat erre vonatkozó engedélye nélkül hirdet, más részére szálláshely-szolgáltatás igénybevétele céljából felkínál, illetve erre utaló magatartást tanúsít (ideértve különösen a kulcsrázást, hirdetőtábla vagy szálláskatalógus felmutatását, várakozó- illetve forgalmi okból álló gépjárműbe történő bekopogást, gépjárművek követését)”*

(3) A rendelet 4. § (4) bekezdésének b) pontja helyébe a következő rendelkezés lép:

*„b) a nem közművel összegyűjtött háztartási szennyvíz begyűjtésére vonatkozó közszolgáltatásról szóló 25/2015. (IX.10.) önkormányzati rendeletben, valamint”*

(4) A rendelet 6. § b) pontja helyébe a következő rendelkezés lép:

*„b) a város közterületein, vagy az önkormányzat tulajdonában illetve résztulajdonában álló ingatlanon galambot etet,”*

(5) A rendelet 8. § (2) bekezdése helyébe a következő rendelkezés lép:

*„(2) Az eljárás lefolytatása során az általános közigazgatási rendtartásról szóló* *2016. évi CL. törvény rendelkezéseit kell alkalmazni.”*

**2. §**

E rendelet 2020. július 1. napján lép hatályba.

 ***Czeglédi Gyula Dr. Korpos Szabolcs***

 ***polgármester jegyző***